**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-400; Fax: 511-406





|  |  |
| --- | --- |
| **Iktatószám: C/39568/2024.**  Előterjesztő: dr. Csáky András polgármester  Ügyintéző: Lendér Zsuzsanna kontroller | Tárgy: „Kossuth Művelődési Központ” Nonprofit Kft. alapítói döntések  Melléklet: 2024. évre vonatkozó ügyrend és jegyzőkönyv |

**ELŐTERJESZTÉS**

Cegléd Város Önkormányzata Képviselő-testületének

**2024. december 11**-ei nyilvános ülésére

**Tisztelt Képviselő-testület!**

**1. Felügyelőbizottság ügyrendére vonatkozólag:**

2024. november 12-én a gazdasági társaság összehívta felügyelő-bizottságát a Képviselő-testület 284/2024. (X.10.) Ök. határozata értelmében, ahol jegyzőkönyvbe foglalva módosították és elfogadták a felügyelőbizottság működését szabályozó ügyrendjüket 2024. november 12. napjától 2024. december 31. napjáig tartó időtartamra. Az előterjesztés mellékletét képezi az ügyrend és a készült jegyzőkönyv.

A **döntéshozatal** figyelemmel aPtk. gazdasági társaságokra vonatkozó bekezdésében foglaltakra, *az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény* (új Civil tv.) 37. § (1) bekezdése alapján, **nyilvános ülés** keretében, a **Ptk. 3:122 § (3) bekezdésben** foglalt rendelkezés alapján a legfőbb szerv részéről **egyszerű szótöbbséget** igényel.

**2. A gazdasági társaság Alapító Okiratának módosítására vonatkozólag:**

2024. november 29-én a gazdasági társaság felügyelőbizottságával történt egyeztetés során módosítani kívánja az Alapító Okiratát, miszerint a 2024. december 11-én módosításokkal egységes szerkezetbe foglalt hatályos szövegezésben a felügyelő-bizottsági tagokra vonatkozólag, 2024. november 1. napjától 2024. december 31. napjáig történt változtatást vezeti fel. (egyik felügyelő-bizottsági tag lakcím változása, felügyelő-bizottsági tagok megbízatásának hosszabbítása).

A **döntéshozatal** figyelemmel aPtk. gazdasági társaságokra vonatkozó bekezdésében foglaltakra, az új Civil tv. 37. § (1) bekezdése alapján, **nyilvános ülés** keretében, a **Ptk. 3:102 § (1) bekezdésben** foglalt rendelkezés alapján a legfőbb szerv részéről **háromnegyedes szótöbbséget** igényel.

**3. Felügyelő-bizottsági tagok 2025-re vonatkozólag:**

A Gazdasági Társaságok tekintetében, a Polgári Törvénykönyvről szóló 2013. évi V. törvény (a továbbiakban: Ptk.) 3:26. § (1) bekezdése alapján a tagok vagy az alapítók, a létesítő okiratban három tagból álló felügyelőbizottság létrehozását rendelhetik el azzal a feladattal, hogy az ügyvezetést a jogi személy érdekeinek megóvása céljából ellenőrizze.

*A köztulajdonban álló gazdasági társaságok takarékosabb működéséről szóló 2009. évi CXXII. törvény* (továbbiakban: Törvény) 4. § (1) bekezdése szerint – figyelemmel a 4. § (2) bekezdésére – a **felügyelőbizottság létrehozása a köztulajdonban álló gazdasági társaságoknál kötelező**.

A Ptk. 3:121. § (1)-(2) bekezdése alapján a felügyelőbizottság 3 tagból áll, megbízatásuk öt évre szól.

A felügyelő-bizottság tagjait Cegléd Város Önkormányzatának Képviselő-testülete, mint a cég 100%-ban tulajdonos alapítója, mint a Kft. legfőbb szerve választja meg. A „Kossuth Művelődési Központ” Nonprofit Kft. jelenlegi felügyelő-bizottsági tagjainak (*Fésűs Ferenc Zsigmond, Gábor Csaba, Csurgai Ilona Zsuzsánna*) megbízatása 2024. december 31. napján lejár.

Javaslom, hogy a Tisztelt Képviselő-testület válassza meg a Társaság új felügyelő-bizottsági tagokat, egységes időbeli hatállyal 5 évre szólóan.

*Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény*ben a közhasznú szervezetek működésével kapcsolatosan rögzített összeférhetetlenségi rendelkezése a következő:

*38. § ….*

*(3)* ***Nem lehet a felügyelő szerv elnöke vagy tagja****, illetve könyvvizsgálója* ***az a személy, aki***

*a)* ***a döntéshozó szerv****, illetve az ügyvezető szerv elnöke vagy* ***tagja*** *(ide nem értve az egyesület döntéshozó szervének azon tagjait, akik tisztséget nem töltenek be),*

*b)* ***a közhasznú szervezettel******e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll,*** *ha jogszabály másképp nem rendelkezik,*

*c)* ***a közhasznú szervezet cél szerinti juttatásából részesül*** *– kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást –, illetve*

*d)* ***az a)–c) pontban meghatározott személyek közeli hozzátartozója****.”*

A felügyelőbizottsági tagok díjazásának szabályait a 2009. évi CXXII. törvény 6. §-a az alábbiak szerint rögzíti:

*„(2) A köztulajdonban álló gazdasági társaság* ***felügyelőbizottság****a e****lnök****ének e jogviszonyára tekintettel megállapított* ***havi díjazása nem haladhatja meg a mindenkori kötelező legkisebb munkabér ötszörösét****, illetve a felügyelőbizottság* ***többi tagja esetében a mindenkori kötelező legkisebb munkabér háromszorosát****. E díjazáson kívül a köztulajdonban álló gazdasági társaság felügyelőbizottságának tagja – az igazolt, a megbízatásával összefüggésben felmerült költségeinek megtérítésén kívül – más javadalmazásra nem jogosult.*

*(3) A köztulajdonban álló gazdasági társaság igazgatósága elnökének vagy más tagjának, továbbá felügyelőbizottsága elnökének vagy más tagjának e jogviszonyára tekintettel a* ***megbízatás megszűnése esetére juttatás nem biztosítható.***

*(4)* ***Egy természetes személy legfeljebb egy köztulajdonban álló gazdasági társaságnál betöltött*** *vezető tisztségviselői megbízatás, valamint legfeljebb egy köztulajdonban álló gazdasági társaságnál betöltött* ***felügyelőbizottsági tagság után részesülhet javadalmazásban****.”*

A jelenlegi felügyelőbizottság elnöke 44.780,- Ft/hó, tagjai pedig 37.500,- Ft/hó díjazásban részesülnek. Javasoljuk a jelenlegi díjazás jövő évre is ugyanebben az összegben megállapítani.

A **döntéshozatal** az új Civil tv. 37. § (1) bekezdése alapján, **nyilvános ülés** keretében, *Magyarország helyi önkormányzatairól szóló 2011. évi CLXXXIX. törvény* (Mötv.) 50. §-a alapján - figyelemmel a 42. § 2. pontjára – **minősített szavazati arány**t igényel.

Az előterjesztést **a Jogi, Ügyrendi és Közbiztonsági Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

Cegléd, 2024. december 2.

Dr. Csáky András

polgármester

**I. HATÁROZATI JAVASLAT**

**Cegléd Város Önkormányzatának Képviselő-testülete,** mint a „Kossuth Művelődési Központ” Nonprofit Kft. 100 %-ban tulajdonos alapítója

1. **Jóváhagyja** a „Kossuth Művelődési Központ” Nonprofit Kft. (13-09-184838, székhely: 2700 Cegléd, Kossuth tér 5/a.) Felügyelőbizottsága jelen határozat elválaszthatatlan mellékletét képező ügyrendje érvényességének 2024. december 31-ig történő meghosszabbítását.
2. **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: dr. Csáky András polgármester

**---------**

**II. HATÁROZATI JAVASLAT**

**Cegléd Város Önkormányzatának Képviselő-testülete,** mint a 100 %-os tulajdonában lévő „Kossuth Művelődési Központ” Nonprofit Kft. legfőbb szerve

1. **Módosítja** a „Kossuth Művelődési Központ” Nonprofit Kft. (13-09-184838, székhely: 2700 Cegléd, Kossuth tér 5/a.) Alapító Okiratát a 284/2024. (X. 10.) Ök. határozattal megválasztott felügyelő-bizottsági tagok megbízatásának 2024. december 31-ig történő meghosszabbításával.

**2.)** Felhatalmazza a Polgármestert az 1. pont alapján módosított Alapító Okirat aláírására.

**3.)** Utasítja a Kft. ügyvezetőjét az Alapító Okirat módosításával kapcsolatos intézkedésekre.

**4.)** Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős 2. pontban**: dr. Csáky András polgármester

**Felelős 3. pontban**: Détári-Lukács Ágnes ügyvezető

**---------**

**III. HATÁROZATI JAVASLAT**

**Cegléd Város Önkormányzatának Képviselő-testülete,** mint a „Kossuth Művelődési Központ” Nonprofit Kft. 100 %-ban tulajdonos alapítója

1.) **Megválasztja** a „Kossuth Művelődési Központ” Nonprofit Kft. (13-09-184838, székhely: 2700 Cegléd, Kossuth tér 5/a.) felügyelőbizottsága tagjának 2025. január 1. napjától 2029. december 31. napjáig szóló időtartamra

1.1.) *Tarr Felicián (anyja neve: Tálas Alexandra Ildikó) 2700 Cegléd, Szövetség utca 16.fszt.2.*alatti lakost

1.2.) *Tóth Ferencné (anyja neve: Banu Etelka 2700 Cegléd, Kőrösi út 27.1.a.* alatti lakost

1.3.) *Falusi Marcell (anyja neve: Falusi Judit) 2740 Abony, Szövetkezet utca 8/a.* alatti lakost

2.) **Megállapít** a felügyelőbizottság elnökének 44.780,- Ft/ hó, tagjainak 37.500,- Ft/hó díjat.

3.) **Utasítja** a Társaság ügyvezetőjét az alapítói döntésnek a cégnyilvántartáson történő keresztülvezetésére.

**Határidő**: azonnal **Felelős**: Détári-Lukács Ágnes ügyvezető

A határozatokat kapja:

1. Kontroller és általa:
2. „Kossuth Művelődési Központ” Nonprofit Kft. ügyvezetője
3. Ceglédi KÖH Pénzügyi Iroda
4. Helyben Irattár

Az előterjesztést láttam: Dr. Diósgyőri Gitta címzetes főjegyző