## 

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



Ügyiratszám: **C/39566/2024.** Tárgy: Ceglédi TV Közhasznú Nonprofit Kft.

Előterjesztő: Dr. Csáky András polgármester vezető tisztségviselőjének megválasztása, Felügyelőbizottsági tagok megválasztása

Ügyintéző: Lendér Zsuzsanna kontroller Melléklet: Megbízási szerződés tervezet

**ELŐTERJESZTÉS**

Cegléd Város Önkormányzata Képviselő-testületének

**2024. december 11-ei** nyilvános ülésére

**Tisztelt Képviselő-testület!**

**Cegléd Város Önkormányzatának Képviselő-testülete** a gazdasági társaságok 100%-ban tulajdonos alapítója, azok legfőbb szerveként eljárva 2023. november 16-ai ülésén a 348/2023. (XI. 16.) Ök. határozatával megválasztotta Pap Zsoltot a Ceglédi TV Közhasznú Nonprofit Kft. (székhely: 2700 Cegléd, Teleki utca 12. továbbiakban: Társaság) ügyvezetőjének, határozott időre: 2024. január 1. napjától 2024.december 31. napjáig.

I.

Hivatkozva *a Polgári Törvénykönyvről szóló 2013. évi V. törvény* (a továbbiakban: **Ptk**.) a **3:21.§ (1) bekezdésében** rögzített feladatellátás biztosítására jogfolytonos biztosítására, összhangban a Társaság Alapító Okiratában meghatározottakkal **javaslom Pap Zsoltot** (szül.: Cegléd, 1973. március 21., anyja neve: Horváth Erzsébet Margit, lakcím: : 2700 Cegléd, Bocskai utca 27.) **megválasztani** a társaság ügyvezetőjének **2025. január 1.** **napjától 2025. december 31**. napjáig megbízási jogviszony keretében, a 347/2023. XI. 16.) Ök. határozattal megállapított bruttó **1.083.664,- Ft** összegű javadalmazás változatlanul hagyása mellett. A megbízási szerződés tervezete az előterjesztés mellékletét képezi.

II.

A Gazdasági Társaságok tekintetében a Ptk. 3:26. § (1) bekezdése alapján a tagok vagy az alapítók, a létesítő okiratban három tagból álló felügyelőbizottság létrehozását rendelhetik el azzal a feladattal, hogy az ügyvezetést a jogi személy érdekeinek megóvása céljából ellenőrizze.

*A köztulajdonban álló gazdasági társaságok takarékosabb működéséről szóló 2009. évi CXXII. törvény* 4. § (1) bekezdése szerint – figyelemmel a 4. § (2) bekezdésére - a **felügyelőbizottság létrehozása a köztulajdonban álló gazdasági társaságoknál kötelező**.

A Ptk. 3:121. § (1)-(2) bekezdése alapján a felügyelőbizottság 3 tagból áll, megbízatásuk öt évre szól.

A felügyelő-bizottság tagjait Cegléd Város Önkormányzatának Képviselő-testülete, mint a cég 100%-ban tulajdonos alapítója, mint a Kft. legfőbb szerve választja meg. A Ceglédi TV Egyszemélyes Közhasznú Nonprofit Kft. jelenlegi felügyelő-bizottsági tagjainak (*Hörömpő Annamária, Gyursó Mihályné és Csipai Gergő*) megbízatása 2024. december 31. napján lejár.

Javasolom, hogy a Tisztelt Képviselő-testület válassza meg a Társaság új felügyelő-bizottsági tagokat, egységes időbeli hatállyal 5 évre szólóan.

*Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény*ben a közhasznú szervezetek működésével kapcsolatosan rögzített összeférhetetlenségi rendelkezése a következő:

*38. § ….*

*(3)* ***Nem lehet a felügyelő szerv elnöke vagy tagja****, illetve könyvvizsgálója* ***az a személy, aki***

*a)* ***a döntéshozó szerv****, illetve az ügyvezető szerv elnöke vagy* ***tagja*** *(ide nem értve az egyesület döntéshozó szervének azon tagjait, akik tisztséget nem töltenek be),*

*b)* ***a közhasznú szervezettel******e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll,*** *ha jogszabály másképp nem rendelkezik,*

*c)* ***a közhasznú szervezet cél szerinti juttatásából részesül*** *– kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást –, illetve*

*d)* ***az a)–c) pontban meghatározott személyek közeli hozzátartozója****.”*

A felügyelőbizottsági tagok díjazásának szabályait a 2009. évi CXXII. törvény 6. §-a az alábbiak szerint rögzíti:

*„(2) A köztulajdonban álló gazdasági társaság* ***felügyelőbizottság****a e****lnök****ének e jogviszonyára tekintettel megállapított* ***havi díjazása nem haladhatja meg a mindenkori kötelező legkisebb munkabér ötszörösét****, illetve a felügyelőbizottság* ***többi tagja esetében a mindenkori kötelező legkisebb munkabér háromszorosát****. E díjazáson kívül a köztulajdonban álló gazdasági társaság felügyelőbizottságának tagja – az igazolt, a megbízatásával összefüggésben felmerült költségeinek megtérítésén kívül – más javadalmazásra nem jogosult.*

*(3) A köztulajdonban álló gazdasági társaság igazgatósága elnökének vagy más tagjának, továbbá felügyelőbizottsága elnökének vagy más tagjának e jogviszonyára tekintettel a* ***megbízatás megszűnése esetére juttatás nem biztosítható.***

*(4)* ***Egy természetes személy legfeljebb egy köztulajdonban álló gazdasági társaságnál betöltött*** *vezető tisztségviselői megbízatás, valamint legfeljebb egy köztulajdonban álló gazdasági társaságnál betöltött* ***felügyelőbizottsági tagság után részesülhet javadalmazásban****.”*

A jelenlegi felügyelőbizottság elnöke 44.780,- Ft/hó, tagjai pedig 37.500,- Ft/hó díjazásban részesülnek. Javasoljuk a jelenlegi díjazás jövő évre is ugyanebben az összegben megállapítani.

Kérem T. Képviselő-testületet, hogy a határozati javaslatokat elfogadni szíveskedjék!

Az előterjesztést **a Jogi-, Ügyrendi, Közbiztonsági Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény* (új Civil tv.) 37. § (1) bekezdése alapján, **nyilvános ülés** keretében, Magyarország helyi önkormányzatairól szóló 2011. évi CLXXXIX. törvény (Mötv.) 50. §-a alapján - figyelemmel a 42. § 2. pontjára – **minősített szavazati arány**t igényel.

Cegléd, 2024. december 2.

Dr. Csáky András

polgármester

**I. HATÁROZATI JAVASLAT**

**Cegléd Város Önkormányzatának Képviselő-testülete**, mint a 100 %-os tulajdonában lévő Ceglédi TV Közhasznú Nonprofit Kft. legfőbb szerve:

1. **Dönt** arról, hogy atársaság ügyvezetőjének Pap Zsoltot (szül.: Cegléd, 1973. március 21., anyja neve: Horváth Erzsébet Margit, lakcím: 2700 Cegléd, Bocskai utca 27.) választja meg 2025. január 1. napjától 2025. december 31. napjáig:

1.1. az ügyvezető a feladatot megbízási jogviszonyban látja el,

1.2. az ügyvezető megbízási díjának 1.083.664,-Ft/hó összegű változatlanul hagyása mellett.

1. **Felhatalmazza** dr. Csáky András polgármestert, az 1. pontban hivatkozott, a határozat elválaszthatatlan mellékletét képező megbízási szerződés aláírására.
2. **Felhívja** a Kft. ügyvezetőjét, hogy gondoskodjon a változás cégnyilvántartásban történő átvezetéséről.
3. **Hozzájárul** ahhoz, hogy a Társaság jogi képviselője a változásbejegyzési eljárásban a Cégbíróság előtt eljárjon.
4. **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**---------**

**II. HATÁROZATI JAVASLAT**

**Cegléd Város Önkormányzatának Képviselő-testülete,** mint a **Ceglédi TV Egyszemélyes Közhasznú Nonprofit Kft. 100 %-ban tulajdonos alapítója**

1.) **Megválasztja** a Ceglédi TV Egyszemélyes Közhasznú Nonprofit Kft. (13-09-129862, székhely: 2700 Cegléd, Teleki utca 12.) felügyelőbizottsága tagjának 2025. január 1. napjától 2029. december 31. napjáig szóló időtartamra:

1.1.) *Huszti Tamás (anyja neve: Gál Ilona) 2713 Csemő, Mészáros Lőrincz utca 39.*alatti lakost

1.2.) *Kis Martin (anyja neve Halasi Ágnes) 2700 Cegléd, Bajcsy-Zsilinszky út 47.* alatti lakost

1.3.) *Szováti Árpád (anyja neve: Mikus Mária) 2700 Cegléd, Cigle tér 18.*alatti lakost

2.) **Megállapít** a felügyelőbizottság elnökének 44.780,- Ft/ hó, tagjainak 37.500,- Ft/hó díjat.

3.) **Utasítja** a Kft. ügyvezetőjét az alapítói döntésnek a cégnyilvántartáson történő keresztülvezetésére.

4.) **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**Határidő 3. pontban**: azonnal **Felelős**: Pap Zsolt ügyvezető

**Határidő 4. pontban:** azonnal **Felelős:** Dr. Csáky András polgármester

**A határozatokat kapják:**

1. Kontroller és általa:
2. Ceglédi TV Közhasznú Nonprofit Kft. ügyvezetője
3. Ceglédi KÖH Pénzügyi Iroda
4. Helyben Irattár

**Az előterjesztést láttam:**

Dr. Diósgyőri Gitta

címzetes főjegyző