Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2024  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Ceglédi Városfejlesztési Kft. által ingyenesen használt Cegléd, Eötvös tér 6. szám alatti 74 m2 irodahelyiség használati szerződésének meghosszabbítása  **Melléklet:** 108/2024. (III. 21.) Ök. határozat |

**ELŐTERJESZTÉS**

A Képviselő-testület 2024. december 12-i ülésére

**Tisztelt Képviselő-testület!**

Ceglédi Városfejlesztési Kft. (székhely: 2700 Cegléd, Eötvös tér 6., adószám: 22767709-2-13, cégjegyzékszám: 13-09-139157, képviseli: Tabáni Ádám Tamás ügyvezető) ingyenes használatba kapta Cegléd Város Önkormányzatának kizárólagos tulajdonában lévő, Cegléd belterület 264/2/A/1-es helyrajzi számú, természetben Cegléd, Eötvös tér 6. szám alatti 74 m2 alapterületű irodahelyiségét 2024. április 1-től 2024. december 31. tartó időszakra.

VÁRVAG Nonprofit Kft., mint Cegléd Város Önkormányzatának tulajdonában lévő nem lakás céljára szolgáló helyiségek hasznosítója azt javasolja tisztelt Képviselő-testület részére, hogy a Ceglédi Városfejlesztési Kft. ingyenes használati szerződését hosszabbítsa meg 2025. január 1-től határozatlan időre.

Nemzeti vagyonról szóló 2011. évi CXCVI. törvény 11. § (13) bekezdés alapján a Nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1., pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

* településfejlesztés, településrendezés.

Jelen előterjesztést a **Jogi, Ügyrendi és Közbiztonsági Bizottság**, valamint a **Gazdasági Bizottság** tárgyalja, a bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

*A döntéshozatal Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel,* ***nyilvános*** *ülés keretében, az 50. § rendelkezési alapján - figyelemmel a KT. SzMSZ 42. § (2) bekezdésében és 44. §-ában foglalt rendelkezésekre -* ***egyszerű*** *többségű szavazati arányt igényel.*

Kérem Tisztelt Képviselő-testületet, az irodahelyiség közérdekből történő, ingyenes használatba adásának meghosszabbításával kapcsolatos döntésüket meghozni szíveskedjenek.

Cegléd, 2024. november 29.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. meghosszabbítja a Ceglédi Városfejlesztési Kft. (székhely: 2700 Cegléd, Eötvös tér 6., adószám: 22767709-2-13, cégjegyzékszám: 13-09-139157, képviseli: Tabáni Ádám Tamás ügyvezető) (továbbiakban: Használó) által ingyenes használatban lévő Cegléd Város Önkormányzatának kizárólagos tulajdonában lévő, Cegléd belterület 264/2/A/1-es helyrajzi számú, természetben Cegléd, Eötvös tér 6. szám alatti 74 m2 alapterületű irodahelyiség használati szerződését 2025. január 1-től határozatlan időre.
2. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Láttam:

Dr. Diósgyőri Gitta

címzetes főjegyző