**MÓDOSÍTÓ INDÍTVÁNY**

**A Képviselő-testület decemberi rendes ülésére**

**a Képviselő-testület és szervei szervezeti és működési szabályzatáról szóló**

**22/2024. (XI. 12.) önkormányzati rendelet módosításának tárgykörében**

**Tisztelt Képviselő-testület, Tisztelt Bizottságok!**

Tájékoztatom a Tisztelt Képviselő-testületet, hogy a 2024 decemberi testületi ülés 4. napirendjéhez a mellékelt, összehangolt változatot készítettem el a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet módosítására.

A kapcsolódó indokolások és a részletes előterjesztések a kiküldött anyagokban megtalálhatók, indítványom döntően technikai jellegű és a két előterjesztés együttes tárgyalásának lehetőségét célozza meg, illetve áttekinthető, közös formát ad a javaslatoknak.

Az eredeti egyéni indítványhoz képestt olyan módosításokat eszközöltem, melyek döntően jogtechnikai jellegűek, illetve a kapcsolódó jogi környezet követelményeiből fakadnak. Ezek egyeztetése az egyéni indítvány előterjesztővel megtörtént, befogadásukra a Jogi-Ügyrendi Közbiztonsági Bizottság ülésén lesz lehetőség.

Fentiekre figyelemmel javasolom a rendelettervezet megvitatását.

*A rendelettervezetet minden bizottság tárgyalja.*

*A döntéshozatal a Magyarország helyi önkormányzatairól szóló 2011. évközi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, a Kt. SzMSz 44. §-a alapján, minősített szavazati arányt igényel.*

Cegléd, 2024. december 6.

**dr. Ferenczi Norbert**