**MEGBÍZÁSI SZERZŐDÉS**

amely létrejött **egyrészről**:

1. Jogi személy neve: **Abony Város Önkormányzata**

Székhelye: **2740 Abony, Kossuth tér 1.**

Adószáma: **15730253-2-13**

Törzskönyvi azonosító száma (PIR): **73259**

mint a Bogács belterület 888/14 hrsz-ú ingatlan 860/5000 részarányú tulajdonosa

a továbbiakban: **Abony**

1. Jogi személy neve: **Albertirsa Város Önkormányzata**

Székhelye: **2730 Albertirsa, Irsay Károly u. 2.**

Adószáma: **15730260-2-13**

Törzskönyvi azonosító száma (PIR): **730260**

mint a Bogács belterület 888/14 hrsz-ú ingatlan 725/5000 részarányú tulajdonosa

a továbbiakban: **Albertirsa**

1. Jogi személy neve: **Cegléd Város Önkormányzata**

Székhelye: **2700 Cegléd, Kossuth tér 1.**

Adószáma: **15731230-2-13**

Bankszámlaszáma: **OTP Bank Nyrt. 11742025-15394772**

Törzskönyvi azonosító száma (PIR): **731234**

mint a Bogács belterület 888/14 hrsz-ú ingatlan 1445/5000 részarányú tulajdonosa

a továbbiakban: **Cegléd**

1. Jogi személy neve: **Ceglédbercel Község Önkormányzata**

Székhelye: **2737 Ceglédbercel, Pesti út 61.**

Adószáma: **15730277-2-13**

Törzskönyvi azonosító száma (PIR): **730261**

mint a Bogács belterület 888/14 hrsz-ú ingatlan 430/5000 részarányú tulajdonosa

a továbbiakban: **Ceglédbercel**

1. Jogi személy neve: **Csemő Község Önkormányzata**

Székhelye: **2713 Csemő, Petőfi Sándor u. 1.**

Adószáma: **15730277-2-13**

Törzskönyvi azonosító száma (PIR): **730261**

mint a Bogács belterület 888/14 hrsz-ú ingatlan 190/5000 részarányú tulajdonosa

a továbbiakban: **Csemő**

1. Jogi személy neve: **Dánszentmiklós Község Önkormányzata**

Székhelye: **2735 Dánszentmiklós, Dózsa György u. 100.**

Adószáma: **15730291-2-13**

Törzskönyvi azonosító száma (PIR): **730293**

mint a Bogács belterület 888/14 hrsz-ú ingatlan 160/5000 részarányú tulajdonosa

a továbbiakban: **Dánszentmiklós**

1. Jogi személy neve: **Jászkarajenő Község Önkormányzata**

Székhelye: **2746 Jászkarajenő, Rákóczi F. u. 16.**

Adószáma: **15730301-2-13**

Törzskönyvi azonosító száma (PIR): **730303**

mint a Bogács belterület 888/14 hrsz-ú ingatlan 312/5000 részarányú tulajdonosa

a továbbiakban: **Jászkarajenő**

1. Jogi személy neve: **Kőröstetétlen Község Önkormányzat**

Székhelye: **2745 Kőröstetétlen, Kocséri út 4.**

Adószáma: **15734752-2-13**

Törzskönyvi azonosító száma (PIR): **734752**

mint a Bogács belterület 888/14 hrsz-ú ingatlan 88/5000 részarányú tulajdonosa

a továbbiakban: **Kőröstetétlen**

1. Jogi személy neve: **Mikebuda Község Önkormányzata**

Székhelye: **2730 Mikebuda, Fő u. 19.**

Adószáma: **15390840-1-13**

Törzskönyvi azonosító száma (PIR): **390846**

mint a Bogács belterület 888/14 hrsz-ú ingatlan 100/5000 részarányú tulajdonosa

a továbbiakban: **Mikebuda**

1. Jogi személy neve: **Tápiószőlős Község Önkormányzata**

Székhelye: **2769 Tápiószőlős, Kossuth Lajos út 65.**

Adószáma: **15730820-2-13**

Törzskönyvi azonosító száma (PIR): **730820**

mint a Bogács belterület 888/14 hrsz-ú ingatlan 240/5000 részarányú tulajdonosa

a továbbiakban: **Tápiószőlős**

1. Jogi személy neve: **Törtel Község Önkormányzata**

Székhelye: **2747 Törtel, Szent István tér 1.**

Adószáma: **15730332-2-13**

Törzskönyvi azonosító száma (PIR): **730336**

mint a Bogács belterület 888/14 hrsz-ú ingatlan 325/5000 részarányú tulajdonosa

a továbbiakban: **Törtel**

1. Jogi személy neve: **Újszilvás Község Önkormányzata**

Székhelye: **2768 Újszilvás, Szent István u. 6.**

Adószáma: **15730844-2-13**

Törzskönyvi azonosító száma (PIR): **730842**

mint a Bogács belterület 888/14 hrsz-ú ingatlan 125/5000 részarányú tulajdonosa

a továbbiakban: **Újszilvás**

1-12. jogi személy, mint megbízó, együtt: **Megbízók**

**másrészről**

Jogi személy neve: **Ceglédi Termálfürdő Üzemeltető Korlátolt Felelősségű Társaság** (rövid neve: Ceglédi Termálfürdő Kft.)

Cégjegyzékszáma: **13-09-092498**

Adószáma: **12919400-2-13**

Bankszámlaszáma: **OTP 11784009-20603179**

mint megbízott (a továbbiakban: **Megbízott**)

együttesen: **Szerződő Felek** között alulírott napon, az alábbi feltételekkel:

**I. ELŐZMÉNYEK**

1.1. A 1-12. sorszámon hivatkozott **Megbízók** egybehangzó döntést hoztak a közös tulajdonukat képező Bogács belterület 888/14. hrsz-ú, természetben 3412 Bogács, Zöldváralja u. 1. szám alatti, összesen 2773 m2 alapterületű üdülő céljára szolgáló ingatlan (a továbbiakban: Üdülő) 2024-ben történő próbaidőszaki működtetéséről - önkormányzatuk képviselő-testületének alábbi határozataival:

1.1.1. Abony: 191/2023. (XI. 30.) Ök. határozat

1.1.2. Albertirsa: 250/2023. (XI. 30.) Ök. határozat

1.1.3. Cegléd: 309/2023. (X. 19.) Ök. határozat

1.1.4. Ceglédbercel: 164/2023. (XI. 27.) Ök. határozat

1.1.5. Csemő: 46/2023. (X. 31.) határozat

1.1.6. Dánszentmiklós: 110/2023. (XI. 30.) Ök. határozat

1.1.7. Jászkarajenő: 59/2023. (X. 27.) Ök. határozat

1.1.8. Kőröstetétlen: 67/2023. (XI. 28.) Ök. határozat

1.1.9. Mikebuda: 57/2023. (XI. 22.) határozat

1.1.10. Tápiószőlős: 121/2023. (XII. 8.) Ök. határozat

1.1.11. Törtel: 152/2023. (XI. 27.) Ök. határozat

1.1.12. Újszilvás: 46/2023. (X. 26.) Ök. határozat

## 1.2. Az 1-12. sorszámon hivatkozott tulajdonostárs önkormányzatok rögzítik, hogy az Üdülő *a nem üzleti célú közösségi, szabadidős szálláshely-szolgáltatásról szóló 173/2003. (X. 28.) Korm. rendelet* alapján „C” kategóriájú VI. pihenőház szálláshelyként került bejelentésre.

1.3. Az 1-12. sorszámon hivatkozott tulajdonostárs önkormányzatok egybehangzóan kijelentik, hogy az Üdülő 2023/24 téli időszakos zárásáról szóló, 2023. szeptember 26-án megszavazott egyetértésüket jelen szerződésre való tekintettel akként módosítják, hogy időszakát 2023. október 1-től 2023. december 31-ig terjedő időtartamra állapítják meg.

**II. A MEGBÍZÁS TARTALMA**

2.1. A Megbízók megbízzák a Megbízottat, a Megbízók közös tulajdonában lévő Üdülő 2024. január 1-jétől 2025. január 1-jéig szóló működtetésével és üzemeltetésével: az Üdülő jelenlegi adottságainak megfelelő szálláshelyként való működtetésére.

2.2. Megbízók a feladat ellátásáért a Megbízott részére megbízási díjat nem fizetnek, de Megbízottat megilleti az Üdülő birtoklásának, használatának, és működtetésének, és hasznok szedésének a joga.

2.3. A Megbízott a megbízást elfogadja. A Megbízott vállalja, hogy

2.3.1. tevékenységét a mindenkori hatályos jogszabályoknak megfelelően végzi;

2.3.2. amennyiben mindezek be nem tartásával összefüggésben bármilyen hatósági eljárás indul, illetve bírság kerül kiszabásra, annak következményeinek viselése, illetve a kiszabott bírság megfizetése a Megbízottat kötelezettsége;

2.3.3. amennyiben a szerződéses időtartam alatt az üdülő vonatkozásában a Megbízottnak bármely jogszabályban megállapított beszámolási, nyilvántartási, adatszolgáltatási kötelezettsége keletkezik, azt maradéktalanul teljesíti.

**III. SZERZŐDŐ FELEK JOGAI ÉS KÖTELEZETTSÉGEI**

3.1. Szerződő Felek rögzítik, hogy jelen megbízási szerződés alapján a Megbízottat megilleti az Üdülő birtoklásának, használatának, és működtetésének joga.

3.2. Szerződő Felek egybehangzóan rögzítik, hogy a Megbízók:

3.2.1. a közöttük 1992. október 20-án létrejött Együttműködési Megállapodást - melyben Cegléd Város Önkormányzatának Polgármesteri Hivatalát (2700 Cegléd, Kossuth tér 1., jelenleg: Ceglédi Közös Önkormányzati Hivatal) bízták meg az Üdülő működtetésével, az ezzel kapcsolatosan felmerülő költségeket pedig a társtulajdonosok tulajdoni hányaduk alapján térítik meg - nem szűntetik meg, de jelen szerződés időtartamára felfüggesztik annak érvényesítését.

3.2.2. nettó 4.000.- Ft/fő/éj kedvezményes áron jogosultak kiajánlani településük lakosainak az Üdülő igénybevételének lehetőségét;

3.2.3. felhatalmazásában jelen szerződéssel birtokba adott vagyontárgyakra vonatkozó vagyonbiztosítási szerződés fenntartása Cegléd kötelezettsége;

3.3. Szerződő Felek egybehangzóan rögzítik, hogy a Megbízott:

3.3.1. köteles a részére átadott tárgyi eszközöket a „jó gazda” gondosságával a rendeltetésének megfelelően használni;

3.3.2. köteles gondoskodni a szálláshely-szolgáltatás bejelentésének aktualizálásáról;

3.3.3. jogosult piaci áron értékesíteni az Üdülő szabad szálláshelyeit;

3.3.4. a jogosult az Üdülő külső és belső takarítására/tisztántartására, a szükséges beszerzések elvégzésére, szállóvendégek fogadásával/távozásával kapcsolatos feladatok ellátására stb. harmadik személyt megbízni;

3.3.5. nem jogosult a megbízás időtartama alatt az Üdülőn állagmegóvási, felújítási, karbantartási munkálatokat végezni, köteles azonban a rendeltetésszerű működést akadályozó hiba javításáról önállóan, saját költsége terhére gondoskodni;

3.4. A szerződéses időtartam alatt az Üdülőn a Megbízott által végzett bármilyen tevékenysége során bekövetkező valamennyi kárért (személyi, anyagi) a felelősség minden esetben a Megbízottat terheli. Amennyiben a Megbízott bármely feladata ellátásához harmadik személy közreműködőt vesz igénybe, annak magatartásáért, tevékenységéért úgy felel mintha saját maga járt volna el. Megbízott köteles mentesíteni a Megbízókat a fentiek miatt a harmadik személyek által a Megbízókkal szemben érvényesített valamennyi kár, ill. igény vonatkozásában.

**IV. BIRTOKBA ADÁS – BIRTOKBAVÉTEL**

4.1. Megbízók az Üdülő és vagyonelemeinek Megbízott részére történő átadásával, a szerződéses időtartam lejárta utáni átvételével, illetőleg annak bármely okból történő szerződéses időtartam lejárta előtti visszavételével Ceglédet bízzák meg.

4.2. Cegléd és a Megbízott az Üdülő birtokának helyszíni átruházásáról jegyzőkönyvet vesznek fel, amelyben a szokásos adatok mellett rögzítik

4.2.1. az Üdülő megtekintett állapotát,

4.2.2. a leltár szerint átadott-átvett ingó vagyont,

4.2.3. a kulcsok átadás-átvételének tényét és

4.2.4. a mérőórák állását.

4.3. Szerződő Felek rögzítik, hogy az Üdülő közüzemi szolgáltatásai nem kerülnek a Megbízott nevére. A Megbízott az Üdülő 2.1. pontban hivatkozott időszakban keletkező közüzemi, közszolgáltatási díjait átszámlázással téríti meg Cegléd részére. Cegléd a közüzemi, közszolgáltatási díjat tartalmazó számlát havonta utólag állítja ki Megbízott részére. A számlát a Megbízott Cegléd bankszámlájára történő átutalással, a teljesítést követő 15 napon belül fizeti meg.

4.4. Jelen szerződés megszűnése esetén a lejáratot követő napon a Megbízott köteles az Üdülőt Cegléd birtokába adni. Erről a birtokba adásról ugyancsak jegyzőkönyv készül, a 4.1. pont szerin.

**V. VEGYES ÉS ZÁRÓ RENDELKEZÉSEK**

5.1. A Megbízott – hivatkozással *az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet* 50. § (1a) bekezdésére – nyilatkozatot tesz arra vonatkozóan, hogy a hatályos jogszabályok értelmében átlátható szervezetnek minősül.

5.2. Szerződő Felek a következő kapcsolattartókat jelölik ki:

5.2.1. a Megbízók részéről Ceglédi Közös Önkormányzati Hivatal Szervezési Iroda gondnoksági ügyintézőjét:

5.2.2. a Megbízott részéről:

5.3. Szerződő Felek kölcsönösen rögzítik, hogy a Megbízókat és Megbízottat – kapcsolattartóikat is ideértve – a megbízási szerződés időtartama alatt és annak megszűnését követően is a személyes adatok védelmére, valamint a tudomásukra jutott egyéb adatokra, információkra, tevékenységekre vonatkozó titoktartási kötelezettség terheli harmadik személy irányába.

5.4. Szerződő Felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.

5.5. A jelen szerződést a Szerződő Felek írásban jogosultak módosítani vagy kiegészíteni.

5.6. Jelen szerződés rendkívüli felmondására jogosult bármely fél, ha a másik fél jelen szerződésben foglalt valamely kötelezettségét súlyosan megszegi és kötelezettségeinek írásbeli felszólítás ellenére sem tesz eleget az abban megjelölt határidőre. Megbízók rendkívüli felmondása esetén a Megbízott a Megbízóktól sem pénzbeli sem egyéb térítésre nem tarthat igényt.

5.7. Jelen szerződésben nem szabályozott kérdésekben a Ptk. hatályos szabályai az irányadóak.

5.9. Szerződő Felek kijelentik, hogy kellő felhatalmazással rendelkeznek jelen szerződés aláírására.

5.9. A Szerződő Felek a megbízási szerződés, mint akaratukkal mindenben megegyezőt, a mai napon aláírták.

5.10. Jelen szerződés nyolc számozott oldalból áll, és tizenöt, egymással mindenben megegyező eredeti példányban készül, melyből egy-egy példány a Megbízókat, plusz egy példány Ceglédet, kettő példány pedig a Megbízottat illeti meg.

Cegléd, 2023. december 13.

*MEGBÍZÓK RÉSZÉRŐL: aláírások MEGBÍZOTT RÉSZÉRŐL: aláírás*

---------