**Megbízási szerződés**

Amely létrejött egyrészről

**Cegléd Város Önkormányzata** (2700 Cegléd, Kossuth tér 1., adószám: 15731230-2-13, KSH szám: 15731230-8411-321-13, számlavezető pénzintézet és számlaszám: OTP Bank Nyrt. 11742025-15731230, képviseli: Dr. Csáky András polgármester, ellenjegyző: Dr. Diósgyőri Gitta címzetes főjegyző, pénzügyi ellenjegyző: Sipos Nikoletta pénzügyi irodavezető), mint **Megbízó,**

másrészről

**Szokolai Attila** (…) mint **Megbízott**

között az alábbi feltételekkel:

1. Megbízó a következő feladatok elvégzésére ad megbízást Megbízottnak:

* 1. az Önkormányzat működéséhez kapcsolódó kommunikációs tevékenység és sajtóreferensi feladatok ellátása:

1.1.1. a várost érintő információk, hírek gyűjtése, megírása és kiajánlása az országos és regionális médiának, elektronikus portáloknak;

1.1.2. a helyi média és az Önkormányzat közötti kapcsolat felvétele, fenntartása és fejlesztésének felmérése;

1.1.3. sajtóesemények (sajtótájékoztató, háttérbeszélgetés, interjú stb.) szervezése, lebonyolítása;

1.1.4. az országos és regionális sajtóban Ceglédről megjelenő hírek, információk folyamatos gyűjtése – sajtófigyelés;

1.1.5. Megbízott vállalja, hogy másfél havonta – a Ceglédi TV Közhasznú Nonprofit Kft. szerkesztői mellett – a Ceglédi Hírmondó szerkesztési feladatait ellátja.

1.2. A Megrendelő igényeihez igazodó PR tevékenység: tanácsadás, konzultáció, a vezetői kör szakmai segítése a város arculatát érintő döntésekben.

1.3. A Cegléden fellelhető, illetve a városhoz kötődő értékek (történelmi, kulturális, sport stb.) felkutatása, megjelenítésének elősegítése.

1.4. Megbízott vállalja, hogy Megrendelő facebook oldalát (Cegléd Város Hivatalos Oldala) jelen szerződésben rögzítettek szerint aktuális tartalommal rendszeresen feltölti, napi szinten kezeli. Aktuális tartalomnak minősül minden sajtóanyag, lakossági tájékoztató, közlemény, valamint a városhoz kapcsolódó híranyag.

2. Megbízott az 1. pontban részletezett feladatokra vonatkozó megbízást elfogadja és ezen túlmenően vállalja a vezetői körrel – polgármester, alpolgármester, címzetes főjegyző – igény szerint, de legalább heti egy alkalommal történő személyes konzultációt.

3. Megbízó a fenti feladatok sikeres teljesítése érdekében az adott helyzetben indokolt körben folyamatos adatszolgáltatást és konzultációt biztosít Megbízottnak, és folyamatosan rendelkezésre bocsátja mindazon dokumentumokat és információkat, amelyek Megbízott tevékenységének ellátásához szükségesek.

3.1. Az átadott anyagok Megbízó kizárólagos rendelkezése alá tartoznak, azokat Megbízott kizárólag csak a jelen szerződés teljesítéséhez szükséges körben használja fel.

3.2. A fel nem használt anyagokat Megbízott a megbízás megszűnésekor Megbízónak haladéktalanul visszaszolgáltatja.

3.3. A megbízás teljesítése során keletkezett valamennyi sajtó, illetve PR anyag felhasználására Megbízott kizárólag jelen szerződés teljesítése érdekében jogosult.

3.4. Megbízó irodahelyiséget, közvetlen elérhetőséget, valamint internet hozzáférést biztosít Megbízott számára a Városháza épületében.

4. Megbízott a jelen szerződés szerinti tevékenységére irányadó hatályos jogszabályok rendelkezései, valamint a szakmai szabályok figyelembevételével jár el a megbízás teljesítése során.

5. Megbízott a jelen szerződés teljesítése során tudomására jutó tényeket és információkat – eltérő minősítés hiányában – bizalmasan kezeli és kizárólag az 1. pontban rögzített feladatok teljesítése céljából hoz nyilvánosságra, illetve ad harmadik személynek tájékoztatást a tudomására jutott tényekről, információkról.

6. Megbízott a jelen szerződés 1. pontjában meghatározott feladatok ellátásáért havi bruttó …………. **Ft**, azaz ……………. forint díjazásra jogosult. A megbízási díj kifizetésére havonta, számla ellenében, a tárgyhónapot követő hónap legkésőbb 10. napjáig kerül sor, amelyet Megbízó átutalással teljesít Megbízott fent megjelölt bankszámlájára.

7. Felek a jelen szerződést határozott időtartamra, 2025. január 1-től 2025. december 31. napjáig terjedő időszakra kötik.

8. Teljesítésigazolásra a Polgármester jogosult.

9. Jelen szerződés megszűnik a határozott idő lejártával. A szerződés megszüntetésére közös megegyezéssel, vagy súlyos szerződésszegés esetén azonnali hatályú felmondással kerülhet sor a Polgári Törvénykönyvről szóló 2013. évi V. törvényben (Ptk.) foglaltaknak megfelelően.

9.1. Súlyos szerződésszegésnek minősül Megbízott részéről, ha az elfogadott feladat teljesítésével olyan késedelembe esik, amely annak megvalósulását veszélyezteti.

9.2. Súlyos szerződésszegésnek minősül Megbízó részéről, ha a Megbízott megbízási díjat tartalmazó számláját annak esedékességétől számított 30 napon belül, felszólítás ellenére sem fizeti meg.

10. A szerződésben nem szabályozott kérdésekben szerződő felek a Ptk. szabályait tekintik irányadónak.

11. Jelen szerződés négy, egyenként három számozott oldalból álló példányban készült, melyből egy példány Megbízottat, három példány Megbízót illeti.

Szerződő felek jelen szerződést közös elolvasás és értelmezés után mint akaratukkal mindenben egyezőt írták alá.

Cegléd, 2024. december …

………………………………….. ………………………………….

Dr. Csáky András polgármester Szokolai Attila

Megbízó képviseletében Megbízott

Ellenjegyzem:

….……………………………….

Dr. Diósgyőri Gitta

címzetes főjegyző

Pénzügyi ellenjegyzés kelte: 2024. december …

Pénzügyi ellenjegyzés:

…………………………………..

Sipos Nikoletta

Pénzügyi irodavezető