**MEGBÍZÁSI SZERZŐDÉS**

amely létrejött **egyrészről**

cégnév: **Ceglédi TV Közhasznú Nonprofit Kft.**

székhely: 2700 Cegléd, Teleki u.11.

cégjegyzékszám.: 13-09-129862

adószám: 18674815-2-13

képviseli: **Dr. Csáky András polgármester**, mint a Kft.; egyedüli tagjának, Cegléd, Város Önkormányzatának polgármestere, mint Megbízó, (a továbbiakban: **Megbízó**),

**másrészről**

név: **Pap Zsolt**

születési hely, idő.: Cegléd, 1973.03.21.

anyja neve.: Horváth Erzsébet

TAJ. szám:

adóazonosító jel:

lakcím:

mint Megbízott (a továbbiakban: **Megbízott**) között, az alulírott helyen és időben, az alábbi feltételekkel:

1. A felek egybehangzóan rögzítik, hogy Megbízó a …**/2024. (XII.11.) Ök. határozatban** foglalt döntés alapján megbízza a Megbízottat Ceglédi TV Közhasznú Nonprofit Kft. (2700 Cegléd, Teleki utca 11.; továbbiakban: **Kft.**)ügyvezetői-főszerkesztői teendőinek megbízásos jogviszony keretében történő ellátásával 2025. január 1. napjától 2025. december 31. napjáig terjedő határozott időtartamra.
2. Megbízott feladatát képezi a Kft. irányításával összefüggésben szükséges mindazon döntések meghozatala, amelyek törvény vagy a Kft. Alapító Okirata alapján nem tartoznak az alapító hatáskörébe. Megbízott feladatkörébe tartozik a Kft. Alapító Okiratában meghatározott tevékenységek ellátása. Jelen szerződésben csak a legfontosabbak kerülnek kiemelésre:

2.1.Megbízott önállóan képviseli a társaságot harmadik személyekkel szemben, továbbá bíróságok és más hatóságok előtt;

2.2. gyakorolja a társaság alkalmazottai felett a munkáltatói jogokat;

* 1. gondoskodik a társaság könyveinek nyilvántartásainak szabályszerű viteléről, mérleg, gazdasági beszámolók, eredmény-kimutatás, közhasznúsági jelentés elkészítéséről;

2.4. a társaság közfeladatainak ellátása érdekében tevékenykedik;

* 1. határidőben bejelenti a hatóságok felé a jogszabályban előírt adatokat, azok változását, továbbá köteles határidőben eleget tenni az előírt bevallási és fizetési kötelezettségének mind az állam, mind harmadik személyek irányában;
  2. tőle elvárható gondossággal jár el a társaság működtetése érdekében.

A Megbízott feladatát önállóan látja el, e minőségében csak a jogszabályoknak, az Alapító Okiratnak, a Kft. Szervezeti és Működési Szabályzatának, valamint az Alapító határozatainak van alárendelve. Megbízó ezen kìvül utasítási jogkört a Polgári Törvénykönyv (továbbiakban: **Ptk.**) szabályai szerint gyakorolhat.

A Kft. legfőbb szerve (továbbiakban: **Alapító**) jogosult a Megbízottól a táraság ügyeiről felvilágosítást kérni, a társaság üzleti könyveibe és irataiba betekinteni. Az Alapító e jogát rendeltetésszerűen köteles gyakorolni és nem sértheti a társaság méltányos érdekeit, illetve üzleti titkait.

1. Megbízott a fenti pontokban körülírt feladatok ellátása során az általában elvárható gondossággal köteles eljárni a Kft. érdekeinek megfelelően. A Megbízott ügyvezetőként a polgári jog általános szabályai szerint felel a Kft.-vel szemben, a jogszabályok, az Alapító Okirat, illetve az Alapító által hozott határozatok, valamint az ügyvezetői kötelezettsége felróható megszegésével a Kft.-nek okozott kárért.
2. Megbízott kijelenti, hogy tájékozott a társaság üzleti ügyei felől, ismeri a vezető tisztviselőre, és feladatinak ellátásra vonatkozó előírásokat, valamint az Alapító Okirat tartalmát, rendelkezéseit, és a feladat megbízási jogviszonyban történő ellátását vállalja. Megbízott a cégeljárási szabályoknak megfelelően a megbízás elfogadásáról külön okiratban foglalt nyilatkozatot ír alá, kijelenti, hogy személyében a tisztség ellátása kapcsán törvényi vagy egyéb kizáró okok, kizáró körülmények nem állnak fenn.
3. Felek megállapodnak abban, hogy a Megbízó a Megbízottnak a megbízás teljesítéséért megfizet havonta utólag, a tárgyhót követő hó 5. napjáig a …**/20243. (XII.11.) Ök. határozat** 1. pontjában foglalt döntés alapján **bruttó 1.083.664 Ft/hó**, azaz egymilliónyolcvanháromezer-hatszázhatvannégy forint megbízási díjat. A megbízási díjat a Megbízó átutalással köteles teljesíteni a Megbízott által megadott számlaszámra.
4. A Megbízó kötelezettséget vállal arra, hogy a megbízási díj megfizetésén felül mobiltelefont biztosít a Megbízott részére, és megtéríti annak használatával kapcsolatos költséget. A Megbízott jogosult saját tulajdonú személygépkocsi használatára a közúti gépjárművek, az egyes mezőgazdasági, erdészeti és halászati erőgépek üzemanyag-és kenőanyag- fogyasztásának igazolás nélkül elszámolható mértékéről szóló 60/1992. (IV.1.) Korm. rendeletben meghatározott módon.
5. Megbízott köteles a megbízási jogviszony fennállása alatt feladatainak ellátása során, illetve mindezekkel összefüggésben a tudomására jutott üzleti titkot, valamint a Megbízó tevékenységéhez kapcsolódóan megszerzett vagy bármely módon tudomására jutott valamennyi információt titokban tartani és bizalmasan kezelni.
6. Felek rögzítik, hogy az ügyvezetéssel érintett cég határozott időtartamú megbízási szerződés időtartama alatti esetleges megszűnése, átalakulása, egyesülése, szétválása, így különösen, de nem kizárólagosan más gazdasági társasággal történő összeolvadása, vagy beolvadás esetén jelen ügyvezetői feladatok ellátására vonatkozó megbízási szerződés – ezzel ellentétes tulajdonosi döntés hiányában – minden további jognyilatkozat nélkül megszűnik a cégbíróság megszűnésre, vagy átalakulásra egyesülésre, szétválásra vonatkozó végzése meghozatalának napján.
7. Megbízott tudomásul veszi, hogy a megbízási jogviszony 8. pont szerinti megszűnése esetén semmilyen igényt nem érvényesíthet megbízóval szemben.
8. Jelen szerződés hatályos 2025. január 1. napjától és 2025.december 31. napjával szűnik meg. Azonnali felmondás joga a feleket csak súlyos szerződésszegés esetén illeti meg.
9. Megbízott ügyvezetői megbízása megszűnhet továbbá a lejártát megelőzően:
   1. Megbízó által történő visszahívással
   2. Törvényben szabályozott kizáró ok bekövetkeztével
   3. Megbízott lemondásával
   4. Megbízott elhalálozásával.
10. A szerződésben nem szabályozott kérdésekben Felek a Polgári Törvénykönyv (2013. évi V.tv.) rendelkezéseit tekintik irányadónak.

A Szerződő felek jelen 3 oldalból álló szerződést 4 eredeti példányban – áttanulmányozása, értelmezése után-, mint akaratukkal mindenben egyezőt írták alá.

Cegléd, 2024. december…

………………………… ………………………

Dr. Csáky András Pap Zsolt

polgármester Megbízott

Cegléd Város Önkormányzata képviseletében