

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

**Ügyiratszám:** C/ /2024. **Tárgy:** Ceglédi Rendőrkapitányság

**Előterjesztő:** Dr. Csáky András polgármester kapitányságvezetői kinevezés véleményezése

**Szakmai előterjesztő:** dr. Gujka Attila irodavezető **Melléklet:** rendőrfőkapitányi megkeresés

**Ügyintéző:** Bónácz Rudolf szolgálatvezető

**Előterjesztés**

Cegléd Város Önkormányzata Képviselő-testületének 2024. december 11-ei ülésére

**Tisztelt Képviselő-testület!**

Lauda Zoltán r. dandártábornok, a Pest Vármegyei Rendőr-Főkapitányság rendőrfőkapitánya értesítette önkormányzatunkat, hogy a Ceglédi Rendőrkapitányság megbízott kapitányságvezetői beosztásában végzett munkája alapján **Bori Zoltán r. alezredest** tervezi kinevezni 2025. január 1-jétől a Ceglédi Rendőrkapitányság állományában kapitányságvezető beosztásba.

A rendőrségről szóló 1994. évi XXXIV. törvény 8. § (2) bekezdése alapján: „*A rendőrkapitányság, a határrendészeti kirendeltség és a más helyi rendőri szerv vezetőjének kinevezését megelőzően a kinevezési jogkör gyakorlója* ***kikéri az illetékességi területen működő települési*** *— Budapesten a fővárosi kerületi —* ***önkormányzatok képviselő-testületének****, illetve a fővárosi önkormányzat által közvetlenül igazgatott terület tekintetében a fővárosi önkormányzat közgyűlésének* ***a véleményét.*** *Rendőrfőkapitány esetében a vármegyei (fővárosi) önkormányzat képviselő-testületének véleményét kell kérni. A szükségessé váló felmentésről az illetékes önkormányzatokat — az érintettel történő közléssel egyidejűleg — tájékoztatni kell.*”

A hivatkozott jogszabályi rendelkezés alapján a Képviselő-testületnek véleményeznie szükséges a Ceglédi Rendőrkapitányság kapitányságvezetőjének kinevezését.

Kérem a Tisztelt Képviselő-testületet az előterjesztés megvitatására és az alábbi határozati javaslat elfogadására.

Az előterjesztést a **Jogi, Ügyrendi és Közbiztonsági Bizottság** tárgyalja meg, a bizottságok véleménye – jegyzőkönyvi kivonat formájában – a Képviselő-testület ülésén kerül ismertetésre.

A döntéshozatal az Mötv. 46. § (1) bekezdése alapján, **nyilvános ülés** keretében, az 50. § rendelkezései alapján figyelemmel **egyszerű többségű** szavazati arányt igényel.

Cegléd, 2024. november 26.

Dr. Csáky András

polgármester

**Határozati Javaslat**

**Cegléd Város Önkormányzata Képviselő-testülete -** *a rendőrségről szóló 1994. évi XXXIV. törvény 8. § (2) bekezdésére* tekintettel

1. kijelenti, hogy **Bori Zoltán r. alezredes** 2025. január 1-jei hatállyal történő Ceglédi Rendőrkapitányság állományában kapitányságvezetői kinevezése ellen nem emel kifogást.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős:** Dr. Csáky András polgármester

A határozatról értesülnek:

1.) Ügyintéző helyben és általa

2.) Pest Vármegyei Rendőr-Főkapitányság

**Az előterjesztést láttam:**

Dr. Diósgyőri Gitta

címzetes főjegyző